  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
  Nr. 50/12077/20.03.2024


R E F E R A T   D E   A P R O B A R E
pentru modificarea și completarea Hotărârii Consiliului Local nr. 40/2023 privind aprobarea Regulamentului de organizare și funcționare a Cinematografului ”Zarand” din municipiul Brad, astfel cum a
 fost modificată prin Hotărârea Consiliului Local nr. 239/2023


	Având în vedere faptul că se apropie finalizarea unui nou ciclu școlar și luând în considerare oportunitatea de a utiliza spațiul Cinematografului „Zarand” din municipiul Brad atât pentru realizarea de ședințe foto, cu titlu gratuit, pentru unitățile de învățământ, în schimbul promovării pozitive a Cinematografului, cât și pentru realizarea de ședințe foto private, consider că este necesară modificarea și completarea Regulamentului de organizare și funcționare a Cinematografului „Zarand” din municipiul Brad, astfel:
	Art. 2. alin. 2 se completează cu lit. h) care va avea următorul conținut:
	”h) colaborarea cu unitățile de învățământ pentru promovarea imaginii Cinematografului ”Zarand” prin ședințe foto la finalizarea ciclului școlar”. 
	Art. 2. Se completează cu un nou aliniat (4) care va avea următorul conținut:
	”(4) – La solicitarea unităților școlare, spațiul aferent Cinematografului „Zarand” poate fi pus la dispoziție cu titlu gratuit pentru realizarea ședințelor foto la finalizarea unui ciclu școlar, în funcție de disponibilitatea acestuia, cu asistență din partea personalului angajat în cadrul Compartimentului Cinematograful Zarand”.

	Punctul 2. al Anexei va fi completat cu următoarele: 

2. PREȚURI PENTRU ÎNCHIRIEREA SPAȚIILOR*
	Denumirea spațiului închiriat
	Tarif iarnă 
(1 noiembrie – 31 martie)
	Tarif vară
(1 aprilie – 31 octombrie)
	Tarif montare / demontare echipamente

	Sala Zarand și 
Terasa Culturală
Zarand 
(ședințe foto private)
	
200 lei / oră
	
200 lei / oră
	
-



În contextul celor de mai sus, am inițiat prezentul proiect de hotărâre prin care am propus modificarea și completarea Hotărârii Consiliului Local nr. 40/2023 privind aprobarea Regulamentului de organizare și funcționare a Cinematografului ”Zarand” din municipiul Brad, astfel cum a fost modificată prin Hotărârea Consiliului Local nr. 239/2023 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile  art. 4 alin. 1, art. 6 alin. 1 lit. a, art. 15 alin. 2 lit. a, art. 16 alin. 1 din O.U.G. nr. 118/2006 privind înființarea, organizarea și desfășurarea activității așezămintelor culturale, actualizată, precum și ale art. 129 alin. 1, alin. 2 lit. a,  lit. b și lit. d, alin. 3 lit. e, alin. 7 lit. d, lit. e, lit. p și lit. s din O.U.G. nr. 57/2019 privind Codul administrativ, cu modificările și completările ulterioare.


P R I M A R
Florin CAZACU

